rlitschk/wikidir huggingface dataset:
Di Eekerbai (Rubus fruticosus agg.) es en Frücht en en Planti ön di Famiilii fan di Ruusenplanten (Rosaceae). Hat jeft muar üs 2.000 aarten, diar ütse üs di Eekerbai. Rubus fruticosus es diarbi en Saamlinoom ("agg.") fuar en hiili Reeg fan Aarten. Fuar't Miist fent em di Aart Rubus plicatus fuar. Commons: Eekerbaien (Rubus) – Saamling fan Skelter en Videos Wikispecies heer en artiikel tö: Rubus fruticosus Wikispecies heer en artiikel tö: Rubus plicatus Eekerbai. Uun: FloraWeb.de.
Filoviridae of Filowiiren san en famile faan wiiren an haa miast di skak faan en triad (lat. filum = "triad"). Efter hör struktuur hiar jo tu a RNA-wiiren. Jo kön bit 14 Mikromeeter lung wurd an hiar diarmä tu a lingst wiiren auerhood. Fööraal uun Waastafrikoo suragt det Ebola-Virus leewen weder för hunerten faan duaden, tuleetst uun Jüüle 2014. Filoviridae Cuevavirus Lloviu cuevavirus Ebolavirus Ebola-Zaïre-Virus Ebola-Sudan-Virus Ebola-Reston-Virus (gongt ei üüb minsken) Ebola-Côte d’Ivoire-Virus Ebola-Bundibugyo Marburgvirus Marburg-Lake Victoria-Virus Commonskategorii: Filoviridae – Saamlang faan bilen of filmer Wikispecies hää en artiikel tu: Filoviridae Wichtag bööd tu artiikler auer't sünjhaid
Di Undine es en dütsk Frachten-Gafelskuuner me en Rump fan Iirsen. Jü wiar fan 2013 bit 2017 fuar di Sailskeepen-Reederii Koptain Hass e.K. fan Flensborig Sonwik üs Liinienskep twesken Hamborig en Söl' önerwai. Hoken dit bitaali kür, di kür uk en Trampfaart döör dit hiili Euroopa memaaki. Des heer höm man ek luanet, dit Skep maast 2017 forkoopet uur. Di Haimathaawen fan di Undine wiar en es Hamborig. Di Undine waar 1931 ön di neđerlönsk Werev Gebr. Niestern & Co ön Delfzijl becht. Di jest Noom wiar "Franziska". Dit Skep wiar ön Weest- en Uastsee üs Frachtskep iinseet. Ön di taust Wārelkrich faarti jü fuar di Krichsmariini. 1948 waar dit Skep ombecht. Di Rump waar 5,75 Meetern leenger, en diarme kür di "Franziska" 200 Tenen mefo, fuarof wiar dit 150 wesen. Dit Takelwerk waar wechnomen, en dit Skep fing en Maskiin me 88 kW (122PS). Bit 1980 wiar dit Skep diarme nai bi di Weeterkanten önerwai. Twesken 1980 en 1984 waar dit Skep restauriaret. Dit Takelwerk waar weđer önbecht, en di Rump waar weđer üp dit ual Maat töbeekbecht. Bit 2009 waar jü fuar di Aarber me jungi Liren iinseet. Di Fracht wiar da bluat en pedagoogisk Merel. Fan 2013
En Skuuner es en Siilskep me tau Meestboomern, hur di fuarderst Boom kuurter of efen sa lüng es üs di achterst Jen. Leeter eeđer di jest Skuunern waar uk Skeepen me muar üs tau Meestboomern Skuuner nēmt sa üs di Trii-Boomern Skuuner Amphitrite. Fuaral ön di Foriinigti Staaten waar ön dit leeteri 19. en dit jer 20. Jaarhönert Skuunern me muar Meestboomern becht. Di fuarderi Meest (Fokmeest) uur uk Skuunerboom nēmt. Dit sail ön des Meestboom jit uk Skuunersail, en aaft es dit en Gafelsail. Ön di achterst Meestboom jit et Gurtsail. Fuar di Skuunerboom sen fuar't Miist tau Klüüwersailen en en Foksail āptain. 1713 löp en nii Siilskep tö Weeter, en jen skel sair haa: „There she scoons“ of „Oh, see how she scoons“ („Diar gleeret jü" of „Luki, hur fain jü gleeret"). Achterön skel di Mensk, diar dit Skep becht her, dit en Scuuner nēmt haa. Dit Uurt kumt fan dit Skotsk Dö-Uurt üt di Clydesdale-Müraart: „to scoon“ jit sa fuul üs Stiiner aur't Weeter gleer let en sa förter. Di Takeling fan di Skuunern kumt fan di Neđerlönen, hur dit al ön't 17. Jaarhönert sa becht uuren wiar.
En Sail es en Stek Lenem, diar ön en Meestboom üp Skep hoogtain uur, dat dit skep diarfan faart, dat di Winj iin ön dit diari Tjüch püstet. Me Sailen tö faar, jit "siili", en Skep, diar me Sailen faart, jit Sail- of Siilskep. Üp dit skelt fan dit Skep "Iskra" (rochts) sen forskeligi Aarten fan Sailen tö keen. Fuarsailen: Klüüwer en Jaager Ruasailen: Fok, Marssaiel, Braamsail en Royaal (Merel-)Staachsailen Gafelsail me Gafeltopsail Bermuudasail üs Besaan Sailen waar jerer bluat fan Lenem maaket, deling uur di uk fan Könst fāsern maaket. Commons: Sailen – Saamling fan Skelter en Videos
En Weelendraier of Weelenhualer es en Giraat, diar em ön sin Wain becht, dat em diar jen of muar Weelen me langs fo ken. Hat jeft dānen forskelig becht. Bi hok Wainern es uk en Weelenhualgiraat achtern iinbecht, dat em üttii ken üs en Sküüvkast. En da jeft et Taakdraier, Kuplingsdraier, Tekseldraier en Draier, danen em iin ön di Wain benüti ken. Ön Dütsklön wiar fuar en lung Tir bluat dat Tranportiarin fan Weelen ön di Taak töleten. Fan di Neđerlönen en Frankrik sen langsen muar Draier fuar achtern ön't Auto kemen. Ön hok Lönen uur die Weelen büten ön di Busen transportiaret. Diartö es en Weelendraier ön di Fuarsir öf achtern montiaret. Taakdraiern fuar't Weel nüti fuart miist di Fuarrochtingen üp die Wain (Taakreelingen of integriareti Taakdraiern) fuar die Weelenhualer of ja uur ön en ain Grünjdraier fastmaaket. Bi di Kuplingsdraier uur di Önhingerkupling brükt, diar ön die Wain önbecht es. Hat jeft Kuplingsdraier fuar tau, trii of fjuur Weelen. Em ken di Draier fuar't Miist me di Weelen diar ön naa achtern kipi, dat em di Wain achtern iipen maaki ken. Ön Dütsklön skel em en Forloof fuar di Bedriiv fan en Kuplingsdraier haa. Fuar di Draier sen
Greens Saloot (Cochlearia officinalis) as en plaant uun det famile faan a Krüsbloosen (Brassicaceae). Hat het uk Skorbükskrüüs, auer diar föl witamiin C uun as, an sodenang iar föl faan a sialidj brükt wurden as. Det plaant mei hal en saalten grünj, so üs hi bi a Nuurdsia-küst föörkomt. Hat wääkst oober uk widj ap uun't nuurden bit uun a Arktis. Diar san noch tau muar plaanten uun det famile Brassicaceae nai mä: Greens Saloot. Uun: FloraWeb.de. Wikimedia Commons hää bilen of filmer tu: Greens Saloot (Cochlearia officinalis) Wikispecies hää en artiikel tu: Greens Saloot (Cochlearia officinalis)
Forheneringsmereler uur Skeken en Merelern nēmt, diar forheneri, dat Wüfhaurn skrabeli. Fuar't Miist sen deling di Pil en dat Präservatiiv. Forhenering fan di Aisprüng. Forhenering fan di Iinneesting fan dat befrüchtiti Ai iin ön di Lech. Forhenering fan dit Tohopraaki fan dat Ai me di früchtbaari Sperma. Di Aisprüng kür deling man bluat me Hormoonen en di Spiraali forheneret uuren. Di miist Mereln forheneri dat Tohopraakin fan dit Ai me di früchtbaari Sperma eeđer forskeligi Skeken. Fuar di Seekerhair fan di forskeligi Mereln en Skeken jeft et di Pearl-Index. Dit meent, hurfuul fan 100 Wüfhaurn skrabeli, likert ja dit Forheneringsmerel jen Jaar nomen haa. Wat liiger di Pearl-Index es, wat seekerer es dit Forheneringsmerel. Söner Forheneringsmerel es di Pearl-Index bi Wüfhauern ömbi 20 Jaaren bi 85, bi Wüfhauern ombi 35 Jaaren bi 50 en bi Wüfhauern ombi 40 Jaaren bi 30. Bi Wüfhauern ombi 50 Jaaren sünket di Pearl-Index hentö Nul. (Menopause) Di Sekerhair fan di miist Skeken es man bluat sa gur üüs em jam nütet. Bi di natüürelk Skeken fan di Forhenering uur di gröörigi Daagen fan die Menstruationszyklus bistemet, dat jü söner Mereln Bisliip haa ken. Ön die gröörigi Daagen dö jam man nönt. Dit meent niin
Michelangelo Buonarroti (* 6. Maarts 1475 uun Caprese; † 15. Febrewoore 1564 uun Rom, toskanisk uk Michelangiolo) wiar en italjeensken geliarten an konstler. Hi as fööraal troch sin stunbil David bekäänd. 'David' Commonskategorii: Michelangelo Buonarroti – Saamlang faan bilen of filmer
06. Maarts: Michelangelo († 1564) 31. Deetsember: Gendün Gyatsho, naist Dalai Lama († 1542) Ünbekäänd Dootem Gottschalk faan Ahlefeldt, letst katuulsk baskop faan Sleeswich († 1541) 06. Mei: Dieric Bouts, neederluns konstmooler (* 1415) 14. Mei: Shinkei, jaapaans dachter (* 1406)
Mööbel (faan lat. mobilis = luas) san iinrachtangen uun hüüs, diar ei fääst mä't hüs ferbünjen san. Kluaderskaab Komuud Sekreteer Kast Wochskaab (as eegentelk nian mööbelstak, auer't fääst iinbaud as) Rich Bürtje Gläässkaab Skaabwoch Dörnskboosel, Teeboosel Köögemboosel Skriiwboosel Beenkboosel Suufa Sesel Beenk Stuul Lönstuul Dreistuul Skeemel Enkelt baad Dobelbaad Hemelbaad Wochbaad (fääst iinbaud) Lool of uk Waag Commonskategorii: Mööbel – Saamlang faan bilen of filmer
At Hüs as en gebüüde, huar minsken uun lewe of werke. Hüsang wurd diar efter iindiald, huar's gud för san: Wenhüsang uun Ameerikoo Büürenhüs uun Niidersaksen Kuuphüs (looden) uun Tschechien Kraankenhüs uun Saksen Hüsang kön uk diar efter iindiald wurd, hü's baud san: Ian-famile-hüs Muar-familin-hüs Huuchhüs Buumhüs Peterswerew, en geesthiirdenhüs uun E Hoolme Dörnsk mä kaarskiarwang an bileger üüb en bil faan Carl Ludwig Jessen Ferskeel tesken en geesthiirdenhüs an en bütjlunfresk stunerhüs En piisel üüb en bil faan Jacob Alberts At Öömrang Hüs, det museumshüs uun Neebel
Di Pearl-Index, nēmt eeđer di amerikaansk Biologi Raymond Pearl (1879–1940), es en Maat fuar di Wirksomhair of di Töferletelkhair fan di Skeken fuar di Forheneringsmerel. Di Index teeknet huarful di Diil fan Wüfhaurn, diar seksuel ön Gang sen en likert jen Forheneringsskek benen jen Jaar skrabelet. Wat liiger di Pearl-Index es, wat sekerer es di Skek. Fuar di Pearl-Indices enkelter Forheneringsskeken luki bi Forheneringsmerel. Pearl-Index = Öntal fan Üp-Wai-Wiisen Öntal Wüfhaurn ⋅ 12 Önweeningsmuun ⋅ 100 {\displaystyle {\mbox{Pearl-Index}}={\frac {\mbox{Öntal fan Üp-Wai-Wiisen}}{\mbox{Öntal Wüfhaurn}}}\cdot {\frac {12}{\mbox{Önweeningsmuun}}}\cdot 100} Jen Bispöl: En Pearl-Index fan 15 döt ön, dat fan 100 Wüfhaurn, wat me jen Forheneringsskek jen Jaar aarberet heer, 15 skrabelet. Bi reegelmeesigi Bisliip söner Sküül töögen Skrabelin wiist di Pearl-Index di Früchtbaarhair en bilapt höm om en bi 85 bi 20 Jaar ual Wüfhaurn, 50 bi 35 Jaarn ual Wüfhaurn en bluat jit 30 bi 40 Jaarn ual Wüfhaurn en sünkt da om en bi ön di Ialer fan 45–50 me di Bigen fan di Wekseljaaren hentö 0. Hormoonimplantat: 0 – 0,08 Sterilisatsjoon fan di Karming: 0,1 Hormoonspirali: 0,16 Sterilisatsjoon fan di Wüfhaur: 0,2 – 0,3 Vaginaalring: 0,4 – 0,65 Kööperspiirali: 0,3 – 0,8 Depootspröt: 0,3 – 0,88 Pil: 0,1 – 0,9 Forheneringsplaaster:
Sterilisatsjon fan di Kārming dit jit bi di Doktors uk Vasoresektion, meent, dat Iiđern of Diilen fan en Iiđer üt di Lif skiart uur. Fuart miist es man dach di kirugisk Iingrep fuar di Sterilisatsjon fan di Kārming meent. Di Iingrep uur fuar di Forhenering brükt. Da uur di Siitlaiting iin ön di Siitstreeng (Ductus deferens) ön di Klootsak boowen di Bitö-Kloot fan di Kārming döörskiaren. Di maist Liren beskriiw, dat di Bisliip achter di Sterelisatsjon beeter es. Niin Taachten aur Skrabeling, wat ja ek wel en sawat. Fuar di Kārming es dit ek fuul üđers aurdat di Sperma üđers tohopsetet es. Di Vasektomi es wat üđers üüs en Kastraatsjon. Bundeszentrale für gesundheitliche Aufklärung (BZgA): familienplanung.de - Vasektomie
Łobez (ˈwɔbɛs, uunharke?/i) as en stääd uun Poolen an hää 10.409 iinwenern (2015). Commonskategorii: Łobez – Saamlang faan bilen of filmer Główny Urząd Statystyczny, dane za rok 2015, stan na 01.01.2015.[1]
Axel Ferdinand Konstantin Prahl (* 26. Marts 1960 ön Eutiin) es en dütsk Spölster en Musikant. Axel Prahl es töhop me sin Brüđer ön Neustadt/Holstiin āpwukset. Sin Mooder wiar Forkooper, sin Faađer wiar bi't Aarbersamt. Me 14 Jaaren wiar Prahl bi en Wetstrir fuar Muusikers, diar hi won. Hi her da bi en Löns-Wetstrir förtermaaki kür, man hi wiar bang, dat di Musik sin Leewent olter hart foraneri kür. Diarom heer hi dit da leten. Axel Prahl bigenti, en Bruarwening me Metal tö liir. Dit liirti hi man ek töjen. Hi ging naa Spānien en fortiinerti hok Jil me Straatenmusik. Prahl maaketi leeterhen sin Fachabituur en kür diarme 5 Semester Musik en Matematik bi di Peedagoogisk Hoogskuul ön Kiel studiari. Hi spölet di Gitari, en tö sin Idooli jert uk Pat Metheny. Üs jungi Mensk heer hi masi Irish Folk spölet. Fan 1982 bit 1985 studiareti Axel Prahl di Theaater-Spölerii ön Kiel. Fan 1984 ön wiar hi üs Spölster bi dit Sleeswig-Holstiinsk Lönstheaater. Sent 1992 uunet Prahl ön Berlin. Diar es hi al bi dit Renaissance-Theaater, bi't Grips-Theaater en bi di "Kammerspiele des Deutschen Theaters" wesen. Tö di Tir fan di Spölsterskuul maaketi Axel Prahl Musik. Di Bands wiar "Ougenweide"
At radiisken (Raphanus sativus sativus, faan lat. radix = rut) as en plaant an en frücht uun det famile faan a krüsbloosen. Di rut woort bit 4 cm schok, as bütjen miast ruad an banen witj an smääkt skarep. Tuiarst wurd hi uun Frankrik eden an kaam iarst leeder uun ööder lunen üüb a boosel. Radiisken san ei aaltumaal ruad an trinj: witj an keegelfuremt, t.b. "Egel", woort uk kööget witj an silinderfuremt, t.b. "White Breakfast" ruad-witj an silinderfuremt, t.b. "Duett" ruad-witj an trinj, t.b. "Isabell" güül an trinj, t.b. "Gulbaal" Commonskategorii: Radiisken – Saamlang faan bilen of filmer Wikispecies hää en artiikel tu: Radiisken
Kirgistaan (uk Kirgiisistaan of Kirgiisien; kirgiisk Кыргызстан Kyrgysstan; amtelk Kirgiisk Republiik, kirgiisk Кыргыз Республикасы Kyrgys Respublikasy, rüsk Киргизская Республика Kirgisskaja Respublika) as en banenstoot uun Madelaasien mä gud fiiw miljuun iinwenern. Trinjam lei Kasachstaan, Schiina, Tadjikistaan an Usbekistaan. Hoodstääd as Bischkek. Dön tjiin gratst stääden uun't lun san: Kirgistaan as uun sööwen ferwaltangsregiuunen (kirgiisk облус/oblus, pl. облустор/oblustor; rüsk область/oblast) an tau stääden (шаар/schaar) Bischkek an Osch iindiald. Oblasten wurd weder uun lunkreiser (район/rajon, pl. райондор/rajondor) onerdiald an stääden haa distrikten. Det wiar faan 1936 tu 1991 üüs det Kirgisk SSR ian faan a republiiken uun't Sowjetunioon. Det wurd 31. August 1991 suwereen. www.laender-analysen.de 2012 Weodata www.imf.org United Nations Development Programme (UNDP), Kyrgyzstan, citypopulation.de
At lengde as en füsikaalisk grate.Hat beskraft det ütjmiat faan en objekt of uk di wai tesken objekten. Uun a musiik as at 'lengde' det düür faan en tuun. At lengde as ian faan sööwen grünjmiaten uun't SI-süsteem. Siamiil Meeter Fut (Miat) Tol Nuuten
Papua-Nei-Guinea (Tok Pisin Independen Stet bilong Papua Niugini) as en stoot uun a Pasiifik an leit üüb't uastelk heleft faan't eilun Nei-Guinea. Det eilun woort tu a kontinent Austraalien tääld. Di waastelk dial faan't eilun hiart tu Indoneesien. Dön tjiin gratst stääden uun't lun san: Öder stääden: Arawa (40.266 iinwenern). At lun hää sjauer regiuunen an ian autonoom regiuun (Bougainville): Papua-Nei-Guinea as sant 1975 lasmoot faan det Commonwealth of Nations. World Statistics Pocketbook 2011, Department of Economic and Social Affairs, Statistics Division, United Nations, New York, 2012, ISBN 978-92-1-161558-6. UN Statistics Division, World Statistics Pocketbook 2015, S.154 Human Development Report Office: Papua New Guinea – Country Profile: Human Development Indicators, ufrepen di 23. Oktuuber 2014 Papua New Guinea: Cities, citypopulation.de Commonskategorii: Papua-Nei-Guinea – Saamlang faan bilen of filmer Wikimedia Atlas: Papua-Nei-Guinea – Geograafisk an histoorisk koorden Suwereen stooten uun Melaneesien: Fidschi, Papua-Nei-Guinea, Salomoon-Eilunen, Wanuaatuu. -6.3666666666667146.1Koordinaaten: 6° S, 146° O
Lorenz Conrad Peters (Luurens-Kunrad Peeters; * 11. Janewoore 1885 uun Ööwenem, † 30. Jüüle 1949 uun Aarhus), muar bekäänd üs L.C. Peters of ianfach "Lonje", wiar en feringen skriiwer an histooriker. Sin mam, Julia, wiar a dachter Knud Broder Knudsen (1846-1917) sin saster. „Omi Petji ütj Amerika“ (nü: Oome Peetje ütj Amerika; 1923) „Claus Lembecks Ki“ Dü min tüs Lorenz Conrad Peters uun't Sjiisk Biografii Literatüür faan of auer Lorenz Conrad Peters uun a kataloog faan't Sjiisk Natsionaalbibleteek Lernen Sie Fering (N|DR.de)
Knudt Flor (* 25. Jüüle 1959 uun Naibel) as en diploom-injenöör an direkter bi BMW uun München. Knudt as uun A Wik apwoksen üs dring faan Ocke Hinrich Flor an sin wüf Christa, bäären Baumgarten. Leeder skebet hi mä sin aalern tu Schleswig, auer san aatj diar hen fersaat wurd. Diar hää'er sin abituur maaget. Uun a tachentager juaren hää Knudt maskiinenbau uun Braunschweig studiaret an foor uk tu sia. 1988 kaam hi tu det grat auto- an motoorenfabrik BMW uun München, huar hi ham fööraal am det kwaliteet uun a produksion komert hää. Leeder wiar hi föl uun't ütjlun üs direkter uun Spartanburg (USA), Rosslyn (Süüdafrikoo) an Shenyang (Sjiina). 2013 seed'er weder uun München uun en huuch positsion. Sant Detsember 2016 as hi CEO uun Spartanburg. Uun Knudt sin famile wiar flooken, diar jo för't fering spriak an wiis iinsaat haa. Sin oome Lena Flor wiar en saster faan di historiker an dachter L.C. Peters an sin uur-oome Julia Peters wiar en saster faan Knud Broder Knudsen an en kusiine faan Namine Witt. Knudt hää tau sastern, Gundel an Lena. Knudt Flor sin profiil bi XING. Karl Doemens: Die Bösen im Bibelgürtel (Frankfurter Rundschau, 23. Jüüne 2017)
Namine Witt (5. Jüüne 1843 - 16. September 1930) wiar en fering dachter. Namine Witt wurd a 5. Jüüni 1843 uun Ööwenem bären üüs Namine Maria Paulsen. Sin aalern wiar kaptein Simon Nahmen Paulsen (1818-1863) an Rosina Marianne Paulsen, bären Knudsen (1821-1914). Hat wiar befreid mä de kruuger Broder Jansen Witt faan Njiblem. Namine hed trii jongen; tau dringer stoorew äder: Simon Nicolaus (1866), Broder Jansen (1879-85), Robert Marius (1882-1885). Namine Witt stoorew a 16. September 1930 uun Njiblem. Faan Namine Witt san tun bispal dön dachtingen Matje an Tatje, En faaligen brant , Jöögelstidj, Adjis, min leew Aalern albialn an En letj fering düntje. Uwe Zacchi: Namine Witt - Die Nieblumer Heimatdichterin L.C. Peters: Nordfriesische Dichter. NFJb. 1949. S. 155-158. Uun Njiblem jaft et en Namine Witt Wai Uun Njiblem jaft et en restaurant mä di nööm Ufdrükt uun Friisk tekstsaamling FERING. Ütjden faan Antje Arfsten an Wendy Vanselow. Nordfriisk Instituut. 2014. Ufdrükt uun Föhr - ein Lesebuch. Husum Verlag. 1988. Ufdrükt uun Breipot. Nr. 3. 1974.
Namiibia (ingelsk Republic of Namibia) as en lun uun't süüden faan Afrikoo tesken Angoola, Botswana, Sambia, Süüdafrikoo an di Atlantik. Di nööm komt faan det wüüst Namib uf, diar a hialer küst loongs lääpt. //Kharas (Karas) Sambesi (Caprivi) Otjozondjupa Omusati Oshana Oshikoto Ohangwena Hardap Kunene Erongo Omaheke Khomas Kavango-West Kavango-Ost Uun Namiibia san 14 ferwaltangsregiuunen mä knaap hunert komuunen: Det san gemeenen, stääden an saarpen. Windhoek as det gratst stääd, do kem Rundu, Walvis Bay, Oshakati an Swakopmund. Commonskategorii: Namiibia/öö – Saamlang faan bilen of filmer Wikimedia Atlas: Namiibia/öö – Geograafisk an histoorisk koorden Wikivoyage Raisfeerer: Namiibia (sjiisk) Amtelk fertreedang uun Sjiisklun. Bütjluns Amt auer Namiibia Namibia, Economy. The World Fact Book ufrepen di 31. Mei 2014 Human Development Report Office: Namibia – Country Profile: Human Development Indicators. 2013 ufrepen di 24. Oktuuber 2014 Trade in kwanza may extend beyond Oshikango. The Namibian, 25. September 2014 ufrepen di 26. September 2014 -22.56666666666717.15Koordinaaten: 23° S, 17° O
Peter Klint (* 11.11.1971 ön Weesterlön'/Söl') es en dütsk Konstmaaler. Sent dit Jen fan di Tachentiger Jaaren maalet Klint Skelter. Sent 2001 maaket hi niin üđer Aarber muar. Miisttirs maalet he figuratiif of teeknet minimalistisch - aaftinoch nemt hi kraftfoli Klöören, en di miist Skelter sen ek olter gurt. Di Aarbern fan Klint weegi aaftinoch iinfachi Bigeewenhairen, wat he me sin faini Ironii karikiaret. Iin ön dit "Neue Sylt Lexikon" (Wachholtz Verlag, Neumünster 2007), wat dit Nordfriisk Instituut ütdönen heer, es Peter Klint uk tö finj. Ön Juni 2010 es Peter Klint me sin Familii weđer tö Söl' kemen. Ja haa en Hüs ütbecht, wat nü üs Atelier Klint en Plaats es, hur Könstlern fan ali Lönen jam raaki. Bi di Konstauktion Einstrichzeichnen auf Zuruf aarbert di Könstler me di Bisjukers töhop. Di sii diarbi wunerk Uurter, en dit teeknet Peter Klint ön jen Strek. Dit diari es gans gur, wan em ön en gans ain Skelt haa maat, en miisttirs es dit uk mal spaasig. Niigen fan des "Jenstrekteekningen" kür em ön di Ziegel 11 biluki, dat "Hamburger Jahrbuch für Literatur" (Dölling und Galitz Verlag, Hamburg 2008). Ön Detsembermuun fan 2009 es ön Hamborig en Benefizevent wesen, hurfuar di
Wüüsten ((mo.) Färkne) san regiuunen üüb a eerd, huar goorniks of knaap wat wääkst. Det kön hiat wüüsten wees, diar as't tu drüg, am dat plaanten waaks küd. Of det san kuul wüüsten, diar as ferlicht nooch focht, man nian waremk för plaanten. Sunwüüst uun Libyen Stianwüüst uun Ladakh Saaltwüüst uun Boliiwien Iswüüst uun a Antarktis Uun't huuchlun faan Islun A wüüsten nem sowat di fift dial faan't lun üüb a eerd iin, det san knaap 30 miljuun kwadrootkilomeetern. Tuup mä hualew-wüüsten as't sogoor en traaden faan't lun, det san knaap 50 miljuun kwadrootkilomeetern. Commonskategorii: Wüüsten – Saamlang faan bilen of filmer Wikiquote: Wüüsten (sjiisk) Wikisource: Wüüsten (sjiisk) Kliima
A enkelt klöören faan det flag faan Süüdafrikoo wise a ünlik fulken uun't lun, an sümbolisiare at histoore. Süüdafrikoo füng det nei natschunaalflag di 27. April 1994. Di green strimel uun furem faan en leien "Y" skal det ianhaid faan't lun wise efter't aanj faan't apartheid. "Ianhaid maaget üs stark". Det green klöör stäänt för't lun salew an för a hööb. Det ual flag faan Süüdafrikoo komt ütj det tidj, üs det lun faan Holunern regiaret wurd.
At Woopen faan Süüdafrikoo as di 27. April 2000 faan president Thabo Mbeki föörsteld wurden. Elefantentes: för kluukhaid, krääft, miat an iiwaghaid Wiatenaaksen: för rünjhaid an waaksen Skilt: för seekerhaid Minsken: för ianhaid an minskelkhaid Speer an stook: för frees Bluum (Protea): för't apbleuen faan't natsion Sekreteerfögel: för skül Sanapgung: för wal an weden Jügen: för freihaid Commonskategorii: Woopen faan Süüdafrikoo – Saamlang faan bilen of filmer Flaggen-Lexikon (Beskriiwang faan flagen an woopens, schiisk)
En kreisfrei stääd as en grat stääd, diar ei bluas a apgoowen faan en stääd, man uk faan en lunkreis hää. Hat säär ei ünbedingt en gratstääd (mä muar üs 100.000 iinwenern) wees. Uun Schleswig-Holstian san diar sjauer kreisfrei stääden: Flensborag Kiil Lübeck Neumünster uun Baden-Württemberg: Baden-Baden, Freiburg im Breisgau, Heidelberg, Heilbronn, Karlsruhe, Mannheim, Pforzheim, Stuttgart an Ulm. uun Bayern: Amberg, Ansbach, Aschaffenburg, Augsburg, Bamberg, Bayreuth, Coburg, Erlangen, Fürth, Hof, Ingolstadt, Kaufbeuren, Kempten (Allgäu), Landshut, Memmingen, München, Nürnberg, Passau, Regensburg, Rosenheim, Schweinfurt, Schwabach, Straubing, Weiden in der Oberpfalz an Würzburg. uun Brandenborag: Brandenburg an der Havel, Cottbus, Frankfurt (Oder) an Potsdam. uun Hessen: Darmstadt, Frankfurt am Main, Kassel, Offenbach am Main an Wiesbaden. uun Mecklenborag-Föörpomern: Rostock an Schwerin. uun Niidersaksen: Braunschweig, Delmenhorst, Emden, Oldenburg, Osnabrück, Salzgitter, Wilhelmshaven an Wolfsburg. uun Nuurdrhein-Waastfaalen: Bielefeld, Bochum, Bonn, Bottrop, Dortmund, Duisburg, Düsseldorf, Essen, Gelsenkirchen, Hagen, Hamm, Herne, Köln, Krefeld, Leverkusen, Mönchengladbach, Mülheim an der Ruhr, Münster, Oberhausen, Remscheid, Solingen an Wuppertal. uun Rheinlun-Pfalz: Frankenthal (Pfalz), Kaiserslautern, Koblenz, Landau in der Pfalz, Ludwigshafen am Rhein, Mainz, Neustadt an der Weinstraße, Pirmasens, Speyer, Trier, Worms an Zweibrücken. uun Saksen: Chemnitz, Dresden an Leipzig. uun Saksen-Anhalt: Dessau-Roßlau, Halle an Magdeburg. uun Tüüringen: Eisenach, Erfurt, Gera, Jena, Suhl
Itajeensk (uk Italjeensk, Italjeens, ital. lingua italiana, italiano [itaˈli̯aːno]) as en indogermaans spriak faan di romaansk twiig. Hat woort fööraal uun Itaalien spreegen. Nuurditajeensk (Padaanisk, bit deel tu't La-Spezia-Rimini-liinje) 1. Galoitaalisk: Piemonteesk, Lombardisk, Liguurisk, Emilians mä Romagnol 2. Veneetisk Toskaans "Huuchitajeensk" uun't Toskaana Madelitajeensk uun't Latium, Umbrien an a Marken, Korsisk Süüditajeensk Sizilians, Kalabreesk, Kampaanisk, Neapolitaans Sardisk, Ladiins an Furlaans tääl üs aanj spriaken Berloco, Fabrizio (2018). The Big Book of Italian Verbs: 900 Fully Conjugated Verbs in All Tenses. With IPA Transcription, 2nd Edition. Lengu. ISBN 978-8894034813. Serianni, Luca; Castelvecchi, Alberto (1997). Italiano. Grammatica, sintassi, dubbi. Milan: Garzanti. Berruto, Gaetano (1987). Sociolinguistica dell'italiano contemporaneo. Roma: Carocci. Commonskategorii: Italjeensk spriak – Saamlang faan bilen of filmer Wikimedia Commons hää bilen of filmer tu: Italjeensk ütjspriak https://www.ethnologue.com/language/ITA Berloco 2018